Muhammad Arsyad al-Banjari

**Syekh Muhammad Arsyad al-Banjari** (), diranakakan di Lok Gabang, 17 Marit 1710 – habis umur di Dalam Pagar, 3 Uktubir 1812 wayah umur 102 tahun. 

Inya adalah ulama pikih mazhab Syafi'i matan kuta Martapura di Tanah Banjar (Kesultanan Banjar), Kalimantan Salatan. Inya hidup matan tahun 1122 sampai 1227 hijriah. Inya dikiau jua Haji Ganal wan digalari anumarta *Datu Kalampaian*.

Inya pangarang Kitap *[[Sabilal Muhtadin]]* nang banyak dijadiakan patunjuk ulik urang nang baagama Islam di Asia Tunggara.

## Sajarah Hidup
Syekh Muhammad Arsyad al-Banjari dapat pandidikan sabarataannya di Istana sampai umur parak 30 tahun. Imbah ngitu inya dikawinakan lawan bibinian nang bangaran *Tuan Bajut*.

Wayah bininya batianan anak nang panambaian, balalu di hati Muhammad Arsyad kahandak nang kuat manuntut ilmu di tanah suci Makkah. Inya manyampaikan kahandak hati lawan bini tacinta.

Asa barat hati kaingatan umur kawin bubuhan sidin nang masih hanyar, paampihannya bininya maaminakan niat suci sang laki wan mandukung dalam mancapai cita-cita. Maka, imbah dapat rastu matan sultan tulaklah Muhammad Arsyad ka Tanah Suci manurutakan cita-citanya. Banyu mata baguguran wan untaian dua manulakakannya.

Di Tanah Suci, Muhammad Arsyad mangaji lawan *masyaikh* nang tasuhur wayah ngitu. Di antara guru sidin adalah Syekh ‘Athaillah bin Ahmad al-Mishry, *al-Faqih* Syekh Muhammad bin Sulaiman al-Kurdi wan al-‘Arif Billah Syekh Muhammad bin Abdul Karim al-Samman al-Hasani al-Madani.

Syekh nang disambat paampihan adalah guru Muhammad Arsyad di bidang tasawup, sidin nang mambimbing Muhammad Arsyad basuluk wan haluat, sampai mandapat ijasah matan-Nya sabagai halipah.

Salain ngitu guru-guru Muhammad Arsyad nang lain kaya Syekh Ahmad bin Abdul Mun'im ad Damanhuri, Syekh Muhammad Murtadha bin Muhammad az Zabidi, Syekh Hasan bin Ahmad al Yamani, Syekh Salm bin Abdullah al Basri, Syekh Shiddiq bin Umar Khan, Syekh Abdullah bin Hijazi asy Syarqawy, Syekh Abdurrahman bin Abdul Aziz al Maghrabi, Syekh Abdurrahamn bin Sulaiman al Ahdal, Syekh Abdurrahman bin Abdul Mubin al Fathani, Syekh Abdul Gani bin Muhammad Hilal, Syekh Abis as Sandi, Syekh Abdul Wahab at Thantawy, Syekh Abdullah Mirghani, Syekh Muhammad bin Ahmad al Jauhari, wan Syekh Muhammad Zain bin Faqih Jalaludin Aceh.

Salawas manuntut ilmu di sana, Syekh Muhammad Arsyad bamula bakawan lawan sasama panuntut ilmu kaya Syekh Abdussamad al-Falimbani, Syekh Abdurrahman Misri al-Jawi, wan Syekh Abdul Wahab Bugis maulah bubuhannya dipatuh sabagai *Ampat Sarangkai matan Tanah Jawi (Malayu)*.

Imbah kurang labih 35 tahun manuntut ilmu di Makkah wan Madinah, timbul niat gasan manuntut ilmu ka Mesir. Wayah niat ngini disampaiakan lawan guru bubuhannya, Syekh mamadahakan supaya kaampat muritnya ngini gasan bulik ka Jawi (Indunisia) gasan badakuah di nagarinya masing-masing.

* Kitap *Ushuluddin* nang rancak disambat Kitap Sifat Duapuluh,
* Kitap *Tuhfatur Raghibin*, kitap nang mamandirakan sual-sual iktikat wan parangai nang sasat,
* Kitap *Nuqtatul Ajlan*, adalah kitap tantang binian wan tartip laki-bini,
* Kitabul *Faraidl*, hukum pamalihan warisan.

Matan babarapa risalahnya wan babarapa palajaran panting nang langsung diajarakannya, ulih murit-muritnya imbah dihimpun wan jadi samacam Kitap Hukum Syarat, tantang sarat sahadat, sumbahyang, basuci, puasa, wan nang bahubungan lawan ngitu, wan gasan mana rancak disambat Kitap Parukunan. Manganai bidang Tasawup, inya jua manulisakan pikiran-pikirannya dalam Kitap Kanzul-Makrifah.

## Juriat wan Katurunan
# Haji Mohamed Sanusi Bin Mahmood, bakaa mupti panambaian Singapura tahun 1969-1972, bakaa Parisidin Mahkamah Sariah Singapura, bakas katua panasihat ihwal agama Persekutuan Seruan Islam Singapura.
# Husein Kedah al-Banjari, mufti kerajaan negeri Kedah, Malaysia.
# Djazouly Seman, ulama Banjar, Kalimantan Selatan
# Muhammad Zaini bin Abdul Ghani atawa Guru Sekumpul.

Kakulaan Syekh Muhammad Arsyad Al-Banjari lawan Sultan Banjar. Sultan nang mamarintah wayah ngitu, Sultan Tamjidillah I (1745-78), liwar mahurmatinya, wan mangawinakannya lawan saikung kula paraknya, Ratu Aminah, anak matan Pangeran Thaha, sapupu Sultan Tamjidillah I, nang maulahnya sabagai kula Kasultanan Banjar.**KESULTANAN BANJAR*** ♂ **Sultan Tahlil-lillah ****↓ (berputra)**

* Kesultanan Maguindanao
* Kesultanan Sulu

* Muslich Shabir. Pemikiran Syekh Muhammad Arsyad al-Banjari tentang zakat: suntingan teks dan analisis intertekstual. Nuansa Aulia, 2005. , .

*  Muhammad Arsyad al-Banjari sang matahari agama dari Kalimantan
*  Datuk Kalampayan 
*  Bicara Agama
*  Pengaruhnya terhadap sastra Melayu 
*  Syekh Muhammad Arsyad al-Banjari 
*  https://www.researchgate.net/publication/289365579_VISI_SPIRITUAL_MASYARAKAT_BANJAR
*  http://eprints.ulm.ac.id/222/2/13%20Dinamika%20Ekonomi%20dan%20Perkembang%20PERDAGANGAN.pdf